РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 18
от заседанието на Комисия ”Международна дейност” на ВСС,
проведено на 22.05.2013 г.

Днес, 22.05.2013 г. (сряда) от 11.30 часа, в зала 312 на Висшия съдебен съвет, ул. „Екзарх Йосиф” № 12, ет. 3, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова
				 	Мария Кузманова
                			Милка Итова 
				Михаил Кожарев 

На заседанието присъства експертния сътрудник към комисията: Христина Тодорова – директор на дирекция „Международна дейност” 

1. ОТНОСНО: Доклад от Калин Баталски – председател на Районен съд гр. Радомир относно одобрена кандидатура за дългосрочен стаж в Евроджъст, гр. Хага, Кралство Нидерландия.

КОМИСИЯ „МЕЖДУНАРОДНА ДЕЙНОСТ”
Р Е Ш И:

1.1. Приема за сведение доклада от Калин Баталски – председател на Районен съд гр. Радомир относно одобрена кандидатура за дългосрочен стаж в Евроджъст, гр. Хага, Кралство Нидерландия.
1.2. Предлага на ВСС да командирова Калин Баталски – председател на Районен съд гр. Радомир за дългосрочен стаж в Евроджъст, гр. Хага, Кралство Нидерландия за периода от 02.06.2013 г. до 01.08.2013 г., и от 01.09.2013 г. до 01.10.2013 г. в рамките на Програма за обмен на съдебни кадри на Европейската мрежа за съдебно обучение /EJTN/.
1.3. Разходите за стажа се поемат изцяло от Европейската мрежа за съдебно обучение /EJTN/.
1.4. Разходите за медицинска застраховка са за сметка на ВСС
1.5. ИЗПРАЩА ПРЕПИСКАТА на комисии „Бюджет и финанси” на ВСС за сведение и по компетентност.
1.6. Точката да се включи в дневния ред за заседанието на Висшия съдебен съвет на 30 май 2013 г.

2. ОТНОСНО: Писма от Иван Маринов, главен секретар при Администрацията на главния прокурор, във връзка с командироване в чужбина на представители на Прокуратурата на Република България

КОМИСИЯ „МЕЖДУНАРОДНА ДЕЙНОСТ”
Р Е Ш И:          

	2.1. ПРИЕМА ЗА СВЕДЕНИЕ  писмата от Иван Маринов, главен секретар на Администрацията на Прокуратура на РБългария, във връзка с командироване в чужбина на представители на Прокуратурата на Република България. 
	2.2. ВЪЗЛАГА на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по протокол № 28/12.09.2012 г. във връзка с решение по протокол № 27/25.07.2012 г. на комисия „Международно правно сътрудничество” на ВСС.

3. ОТНОСНО: Решение на Комисия „Бюджет и финанси” от 13.05.2013 г. относно отворени процедури 2.4 и 1.5 за директно предоставяне на безвъзмездна финансова помощ по ОПАК и предоставени указания за разработване на проекти по ОПАК.

КОМИСИЯ „МЕЖДУНАРОДНА ДЕЙНОСТ”
Р Е Ш И:          
3.1. Приема за сведение решението на Комисия „Бюджет и финанси” от 13.05.2013 г. за определяне на г-жа Лилия Колова – външен експерт за изготвяне на проектни предложения по проектна идея „Оптимизиране на щата на съдебните служители в ОСВ” и проектна идея „Обучение на административни ръководители на ОСВ по финансово управление”.

4. ОТНОСНО: Проект на дневен ред за заседанието на Управителния комитет на Европейската мрежа на съдебните съвети – 5 юни 2013 г., в сградата на ВСС и обсъждане на въпроси, свързани с организацията на Общото събрание на ЕМСС, което ще се проведе в периода 5-7 юни 2013 г. в гр. София. 

КОМИСИЯ „МЕЖДУНАРОДНА ДЕЙНОСТ”
Р Е Ш И:          

4.1. ПРИЕМА ЗА СВЕДЕНИЕ проекта на дневен ред за заседанието на Управителния комитет на Европейската мрежа на съдебните съвети – 5 юни 2013 г., в сградата на ВСС.
4.2. ОДОБРЯВА план-сметка за разходите по организирането на Общото събрание на ЕМСС, 5-7 юни 2013 г., София.
4.3. Одобрява проекта на мостра за брошурата, която ще се раздава на участниците в Общото събрание на ЕМСС.

5. ОТНОСНО: Писмо от Министерство на правосъдието относно практикантска програма на Германската фондация за международно правно сътрудничество /IRZ-Stiftung/.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

5.1. Възлага на дирекция „Международна дейност” да изпрати писма до административните ръководители на органите на съдебната власт относно практикантската програма на Германската фондация за международно правно сътрудничество /IRZ-Stiftung/.
5.2. Информацията по т. 5 да бъде публикувана на сайта на ВСС.

6. ОТНОСНО: Одобряване на кандидатури за стаж в Регистратурата на Европейския съд по правата на човека в Страсбург, съгласно изпълнение на ангажиментите на ВСС по договор, финансиран от НФМ в партньорство със Съвета на Европа.

КОМИСИЯ „МЕЖДУНАРОДНА ДЕЙНОСТ”
Р Е Ш И:      
    
6.1. ОДОБРЯВА списъка на кандидатурите, одобрени от Комисията за извършване на предварителен подбор.

7. ОТНОСНО: Писмо от Министъра на икономиката, енергетиката и туризма Асен Василев относно предложение за създаване на регионално отделение на Единния патентен съд в Румъния.

КОМИСИЯ „МЕЖДУНАРОДНА ДЕЙНОСТ”
Р Е Ш И:  
    
7.1. Приема за сведение писмото от Министъра на икономиката, енергетиката и туризма Асен Василев относно предложение за създаване на регионално отделение на Единния патентен съд в Румъния.
7.2. Възлага на дирекция „Международна дейност” да изпрати повторно писмо до председателя на Върховния касационен съд с молба за изрично становище във връзка с предложението на Румъния за създаването на регионално отделение на Първоинстанционния съд за Югоизточна Европа. 

т.  Р А З Н И

8. ОТНОСНО: Искане от председателя на Административен съд гр. Бургас за становище във връзка с командироването на Чавдар Димитров – съдия в Административен съд гр. Бургас.

КОМИСИЯ „МЕЖДУНАРОДНА ДЕЙНОСТ”
Р Е Ш И:  

	8.1. Приема за сведение писмото от председателя на Административен съд гр. Бургас.
	8.2. Решението на Комисия „Международна дейност” от 08.05.2013 г. във връзка с  одобрените генерални дирекции, агенции и служби към Европейската комисия за кандидатстване на български магистрати като командировани национални експерти, да се включи в дневния ред за заседанието на ВСС на 30.05.2013 г. за одобрение тези позиции, за които ВСС командирова магистрати.

9. ОТНОСНО: Сравнителен анализ на критериите за назначаване и номиниране на членове на съдебните съвети в Европа.

КОМИСИЯ „МЕЖДУНАРОДНА ДЕЙНОСТ”
Р Е Ш И:  

	9.1. Приема за сведение Сравнителния анализ на критериите за назначаване и номиниране на членове на съдебните съвети в Европа.
9.2. Възлага на дирекция „Международна дейност” да допълни сравнителния анализ и да го представи на заседание на комисия „Международна дейност” за запознаване на всички членове на съвета.

10. ОТНОСНО: Командироване на г-н Светослав Сергеев Данчев - системен администратор в Апелативен съд - гр. Велико Търново, за участие в Седмата среща на експертната подгрупа за европейско електронно правосъдие на ЕК относно Европейския идентификатор за съдебна практика (European Case Law Identifier (ECLI)), която ще се проведе на 05 юни 2013 г. в гр. Брюксел, Белгия.   
                                                                                                 
КОМИСИЯ „МЕЖДУНАРОДНА ДЕЙНОСТ”
Р Е Ш И:          

10.1. ОПРЕДЕЛЯ ЗА УЧАСТИЕ в Седмата среща на експертната подгрупа за европейско електронно правосъдие на ЕК относно Европейския идентификатор за съдебна практика (European Case Law Identifier (ECLI)), която ще се проведе на 05 юни 2013 г. в гр. Брюксел, Белгия, г-н Светослав Сергеев Данчев - системен администратор в Апелативен съд - гр. Велико Търново.
10.2. Разходите за път ще бъдат възстановени от Европейската комисия, като пътуването ще се извърши със самолет.
10.3. Разходите за нощувка на 5 юни 2013 г., дневни и медицинска застраховка за 5 и 6 юни 2013 г. са за сметка на Висшия съдебен съвет.	
10.4. ИЗПРАЩА ПРЕПИСКАТА на комисии „Бюджет и финанси” и „Професионална квалификация, информационни технологии и статистика” на ВСС за сведение и по компетентност.
10.5. Точката да се включи в дневния ред за заседанието на Висшия съдебен съвет на 30 май 2013 г.

11. ОТНОСНО: Писмо от Националния институт на правосъдието относно кандидатстването за дългосрочни стажове по Обменна програма 2013 г. на Европейската мрежа за съдебно обучение.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

	11.1. ОТЛАГА разглеждането на т. 11 за следващо заседание на комисията.
	11.2. Възлага на дирекция „Международна дейност” да изиска допълнителна информация от Националния институт на правосъдието.
11.3. Изпраща преписката на Комисия „Бюджет и финанси” за изразяване на принципно становище по финансовите разходи.

ПРЕДСЕДАТЕЛ 
НА КОМИСИЯТА:
					     	 СОНЯ НАЙДЕНОВА
Експертен сътрудник:
Директор на дирекция
„Международна дейност”
Хр. Тодорова
Технически сътрудник:
М. Георгиева